যিশু
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
টমাস আকুইনাস
সেন্ট টমাস আকুইনাস ( ; রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তাঁর রচনার মধ্যে "সুমমা থিওলজিকা" ইতিহাসে বিখ্যাত হয়ে আছে। তিনি এরিস্ততলের "পলিটিক্স"-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সংগে খ্রিস্টীয় ধর্মতত্ত্বের সমন্বয় সাধন করেন।